Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 118/12/5506	Martin, 3.12.2012
EEČ : 2-40-213-2012

U Z N E S E N I E

Trestná vec:	obvinený XXXXX a spol. 
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno g Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 11.01.2012 asi o 16,00 hod. prišli do bytu na ul. Ľ. Ondrejova č. 1 v Martine tak, že do bytu sa bez pozvania natlačili a žiadali od XXXXX, aby im vymenila prinesený televízor, ktorý im jej manžel XXXXX v opitosti poškodil, z bytu ani na výzvy poškodenej odísť nechceli a v byte zotrvali po dobu najmenej 10 minút,

lebo sa schválil zmier medzi obvineným a poškodeným
Odôvodnenie:
	Uznesením policajného orgánu  OO PZ Martin - západ  sp. zn. ČVS XXXXX z 27.02.2012 bolo podľa § 206 ods. 1 Tr. por. vznesené obvinenie XXXXX a XXXXX pre prečin porušovania domovej slobody   podľa § 20, § 194 ods. 1 Tr. zák., na tom skutkovom základe ako je uvedené vo výrokovej časti tohto uznesenia. 
	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
	Obvinení sa zúčastnili s poškodenou na konaní na Okresnom súde v Martine pred probačným a mediačným úradníkom, pred ktorým poškodená  vyhlásila, že súhlasí s mediáciou a so zmierovacím konaním.
Obvinení vyhlásili, že skutok, za ktorý sú stíhaní, spáchali a toto vyhlásenie vykonali slobodne, vážne, zrozumiteľne a určito.
Obvinený XXXXX na účet Okresnej prokuratúry v Martine zložil dňa 01.06.2012 peňažnú sumu  50,- eur (päťdesiat eur) určenú na všeobecne prospešné účely, pričom celá suma patrí  štátu na peňažnú pomoc obetiam trestnej činnosti podľa osobitného zákona. 
Obvinený XXXXX na účet Okresnej prokuratúry v Martine zložil dňa 11.06.2012 peňažnú sumu  50,- eur (päťdesiat eur) určenú na všeobecne prospešné účely, pričom celá suma patrí  štátu na peňažnú pomoc obetiam trestnej činnosti podľa osobitného zákona. 
Poškodená súhlasí s uzavretím zmieru.
Obvinený XXXXX nemá záznam v evidencii priestupkov a podľa odpisu z registra trestov nebol doposiaľ súdne trestaný.
Obvinený XXXXX nemá záznam v evidencii priestupkov a podľa odpisu z registra trestov nebol doposiaľ súdne trestaný.

Vzhľadom na povahu a závažnosť spáchaného činu, na mieru, ako bol trestným činom dotknutý verejný záujem, na osobu obvinených a na ich osobné a majetkové pomery som dospel k záveru, že takýto spôsob rozhodnutia je dostačujúci.
Preto som rozhodol tak, ako je uvedené vo výrokovej časti tohto rozhodnutia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Dr. Roman Tatarka
prokurátor